[{"text_idx": "#000009", "text": "Mae rhaglen Ffiseg a Seryddiaeth Ryngwladol LIGO i addysgwyr yn rhaglen ddwys a chyffrous, wythnos o hyd, ar gyfer addysgwyr mewn ysgolion uwchradd ym mhob cwr o\u2019r byd. Mae\u2019r rhaglen Ffiseg a Seryddiaeth Ryngwladol yn digwydd yn Arsyllfa LIGO yn Hanford, ac mae\u2019n cynnig cyfleoedd i\u2019r cyfranogwyr drafod ag arbenigwyr ym maes ffiseg a seryddiaeth fodern a chlywed ganddynt, mynd o amgylch safleoedd sydd o ddiddordeb hanesyddol a gwyddonol, a rhoi cynnig ar weithgareddau ar gyfer yr ystafell ddosbarth y gallant eu defnyddio wedyn yn eu sefydliadau gartref. Mae\u2019r pynciau trafod yn amrywio o ffiseg niwclear i feysydd newydd megis tonnau disgyrchol a seryddiaeth amlnegesydd. Bwriad y rhaglen yw hybu\u2019r gwaith o addysgu ffiseg fodern mewn ysgolion uwchradd drwy roi cyfle i athrawon ddyfnhau eu dealltwriaeth o ffiseg a meithrin eu brwdfrydedd ynghylch ffiseg mewn amgylchedd lle gall athrawon o bob cwr o\u2019r byd gyfnewid gwybodaeth a phrofiadau. Yn 2019, roedd y sawl a oedd yn bresennol yn dod o 11 o wledydd."}, {"text_idx": "#000010", "text": "Bydd yr athrawon yn gweithio mewn timau ac yn chwarae ro\u0302l y myfyriwr wrth ddysgu gweithgareddau ymarferol newydd i\u2019w defnyddio yn eu hystafelloedd dosbarth ledled y byd."}, {"text_idx": "#000023", "text": "Click to print (Opens in new window)Click to share on Reddit (Opens in new window)Click to share on LinkedIn (Opens in new window)Click to share on Tumblr (Opens in new window)Click to share on Pocket (Opens in new window)Click to share on Pinterest (Opens in new window)"}, {"text_idx": "#000024", "text": "Subscribe to our mailing list to receive emails with updates about events and new resources for teachers and schools."}, {"text_idx": "#000025", "text": "Add our Pythagorean Astronomy podcast feed to your favourite podcast service."}]